
FENETA TA HINKA 


KABRITO TA FRET NOS ISLA 

kaba ku tur kos. Poko tempu pa- 
sá e kohedonan di kabritonan ta- 
bata traha duro pa salba nos isla 
ku nan truk di waya. Pero aw’n- 
dia unda ku bo bira ta kabrito i 
karne so bo ta mira. 

Nos ta pidi polis but e kabrito- 
nan por fabor, nan no ta tene nan 
na regla di trafiko y nan doño no 
ta tene su mes na regla di komu- 
nidat. 

Figura bo kabrito sin disi- 
plina. 


Tin poko pakus kaminda e se- 
ñoritanan ta trata hende masha 
malo. 

Kon nan kyer pa otro vuda 
bringa pa nan haña miho sweldo si 
n».n ta trata otro manera kachó. 


MUHENAN DT BTDA 


Parce ku te ainda nos tin hobe- 
nan ku ta kere ku bo mester a bi- 
shita un muhe di bida pa bira 
homber. Kiko e mucha muhenan 
ta bishita pa bira muhe? 

Ta rid'ikulo ku nos tin hoben- 
nan ku no ta bira homber di ran 
mes. 

NOS A SER INFORMA ku agen- 
sya di lucha Arubano a haña ferf 
“korra di Indyan”. Netamente di 
5 siglo pasá. 

Tur Arubano blanko, pretu, 
bruin i hel mester akudi prome 
ku nan perde nan kolo. E instan- 
sya ta agrega ku tin un difikultat 
i problema ariba Aruba. E Aruba- 
no blanko kyer bira mas bianko 
“White is beautiful”. E Arubano 
preto kyer bira mas preto “Blaek 
is beautiful”. 


Na tur Funshonaryonan halto. 
Pa Pasko otro kaha di Whys- 
ky ? 


Nan di: I korda bon, nos no kye" 

* > 

hende ku uniform den hotel. 
Tampoko polis. 


KABINEl : 


Si karpinté no por a trahé 
panadero a bin yudé 
ach semper Sjimmie mester di 
Sjors. 


Kaha di Whysky den funshon 
Pa Funshonaryonan ta trese obli- 
gashon. 

' ■ f : | 

UN LEERAAR na H.A.V.O. An- 
tes H.B.S.) a bai un konferensya 
den eksteryor. 

Aki na poko aña e mener aki ta 
bay Hulanda bek. Pakiko Anti-ya- 
no ku ta keda Antiyas no a haña 
un chéns. Informa nos miho por 
fabor. 

Nos no por komprende. 


Tres “Ambtenaar” tabata stu- 
dya huntu. 

Un hende a drenta ku Feneta i 
a puntra nan si nan ta kumpra Fe- 
neta. 

Un a kuminsá mesora ku e no 
ta gusta e koló di Feneta. 

E otro su palabra tabata ku un 
ambtenaar mester ta netehi bisti 
i sin barba. 

Bosonan ta kompronde kiko e 
tabata kyer men ? 

Nos si no. 

E di tres a kumpra i e dos otro- 
nan a wak over di su skowder i a 
lesa Feneta hambrá manera. 

PASA BASORA DEN NOS MES 
CAS E ORA NOS POR SIGI 
PAPYA 


Ultimo añanan kontinuwamente 
nos ta tende papya i komenta ari- 
ba “Lucha Antiyano- lucha Anti- 
yano”, bas den nos mes kas. 

Tur e gritonan aki un pa un si- 
guramente ta algo nesesaryo i 
konstruktivo. Ta bira tempo pa 
nos bay para ariba nos mes pia. 
Pero bosonan ta kere ku esey por 
ta pos'ibel si te ainda nos pweblo 
ta diskriminá otro i ku un ta kuai- 
shi ariba otro. 

No ta birando tempo pa gobyer- 
no asepta ku den nos komunidat 
tin hopi hende kapasitá i ku nan 
por hasi bon us’o di nan talento- 
nan. Di otro banda un ta berdat 
ku nos ta blo kritika makamba- 
nan ku ta haña pwesto, pero ku 
nos mes no ta buska pa haña e 
mes' un kapasidatnan ku nan tin. 

Tuma por ehempel: Aki na Aru- 
ba mas o menos tres aña pasá a 
wordo duná un kurso di dos aña 
pa obtene e “bevoegdheid” di 
maes'tro pa un B.L.O. skol. Kwan- 
to maestronan Arubyano bo ta ke- 
re a sigi e kurso aki? 

Ningun. 

Ta blo maestronan makamba i 
surnam. 

Anto ora nan ta bus'ka un hefe 
pa un B.L.O. skol i nan nombra un 


makamba of surnam, anto e ora 
ey bo ta tende kritika. Pero paki- 
ko ningun Arubyano no a solisi- 
ta? 


TE KI DIA TRAHADORNAN 
DEN PAKUS, TA WARDA PA 
FORMA UN SINDIKATO ? 


Pasobra nan ta papya manera 
lora brabo, pero nan ta un bari sin 
bom. 

Tuma awor e otro banda. Tin ho- 
pi Arubyano ku ta s'pesyalisa ari- 
ba tereno sosyal despwes di un es- 
tudyo di 4 aña. Algun di nan ya 
tin su diploma komo 10 aña. Dies' 
aña largo nan a bringa pa trese 
kambyo ariba e tereno sosyal. 

Semper nan a topa oreyanan 
tapá, of hefenan ku ta knik i no ta 
hasi nada mas. 

Te porfin nan ta laga un ma- 
kamba Drs'. den sosyologia bini 
foi Hulanda eskortá ku tres tra- 
hadora sosyal makamba, ku ape- 
nas a kaba di studya, pa bin bisa 
ta kon mestei' organisa trabow so- 
syal. 

E tres' damanan a bin pasa un 
vakashon masha agradabel. E po- 
ber meneer a laga nan syege, pa- 
sobra e a haña asina un bon ako- 
hido. 

Anto nos mester tene na kwen- 
ta ku na Antiyas nos tin tres of ta 
kwatro drs. den sosyologia, pero 
nan segun gobyerno no ta kapasi- 
tá pa hasi nada. 

E makamba “sokete” ey si. Ora 
e la bin kaba di traha su rapport, 
e rapport no a trese nada nobo. 
Den e rapport ey tabata relata e 
mesun ideanan ku tur e otro tra- 
hadornan sosyal a predika añanan 
largo. 

ASINA TA KU DEN SU MES 
PAIS UN KU SABIDURIYA NO 
TA WORDO ASEPTA, “E TA 
LOKO, E TIN IDEANAN KOMU- 
NISTA, E NO SA UNDA SU KA- 
RA TA PARA” ESEY NAN TA 
DUNA KOMO ARGUMENTO. 

Mi no ta bis'a, sigur ku den es 
grupo intelektwalnan tin algun ku 
ta bini Antiyas bek kabes kom- 
pletamente bruhá. Pero tur e 
otronan kn a demostra ku nan ta 
kapasitá? Ke ubo di eseynan? 

Di peor ta ku ni gobyerno no sa 


van 



orp 


e libreria moderno den kaya 
grandi 


pa bo kompranan di 
pasku. 


ki balor syerto diplomanan tin of 
ki ta e estudio ku syerto persona 
a sigi. Anto ta nan ta duna 
“beurs”. Redikulo. 

Otro kos : 

Poko aña pas'á un komité a wor- 
do formá di damanan Arubyano 
pa perkura i organisa bendemen- 
to di stampia na benefisyo di or- 
ganisasyonnan ku ta trata menor- 
nan di edat. 

Masha bunita. 

Hopi damas' di entre otro alta 
kategoria a duna nan nomber. 

Fantastiko pa wordo publika den 
korant. 

Pero ora a yega es momento pa 
dal man na obra, tur a bini ku nan 
ekskusanan: “Mi no tin tempo”, 
“mi ta kasá (te ta carga kacho) 
no ta gusta pa mi pasa tuma be- 
stelling pa stampia. Mi kategoria 
no ta duna pa mi hasi esey.” 

Sigur no, apesar di algun, tur a 
buska moda di bula pipa. Nan ta 
sinti nan masha di kategoria, pero 
nan no ta schrik (spanta) pa jama 
hende na telefoon, jora nan sitwa- 
shon i pidi bo hunga sam ku nan 
pa asina nan probecha di plaka di 
otro hende ku nan sodor di frento 
ganá, anto baha na awa ku 100 Ç 
di interes. 

Nan a lubida kon nan a nase i 
ku ta nan deber pa partisipa den 
komunidat i juda esnan menos fa- 
voresé. 

Bas'ta tempo di nan tempo nan 
majoman a bira riko ariba kusti- 
ya di hopi kunukero Arubyano i 
hasi doño di nan tereno, probe- 
chando di nan sitwashon deplora- 
ble. 

Ken a lo largo a bin hasi e ben- 
demento di stampia pa byenesfar 

Dirksz Lumber Yard 

BERNHARDSTRAAT 106 SAN NICOLAS 
TA E ADRES PA BO MATERYALNAN DI KONSTRUKSHON 
E FERF KU A HACI FUROR RIBA MERKADO 

TA : 

“RADAR PAINT" 


di mucha un gran eksito ? 

Algun señoras Arubyano ku no 
tabata sinti nan di kategoria i un 
grupo di señoras' makamba. 

Ta tristo pero ta asina ta. 

Ki ora ku bo puntra un Arubya- 
no pa tuma parti den syerto orga- 
nisashon karitativo ku ta eksigi 
di nan algun trabow voluntario, 
nan ta yen di ekskusa. AWO TAM- 
BE TIN ARUBYANONAN KU 
TA PLÉ SABI. PAPYA SIN MI- 
SERIKORDYA, LEMBE SIN FIN. 

Anto ora nan haña pwesto e 
ora ey nan burikesa ta sali. Nan 
ta asina tapá i nan ta diskrimina 
tur otro Arubyano ku si ta kapa- 
sitá i sti'oba nan di tambe bay 
padilanti. 

Nan ta komporta nan mes asi- 
na sadistiko ku nan tin un gran 
plaser den trapa i stroba otro Aru- 
byanonan. 

Nan ta hasi abuso di nan pwes- 
to pa pone un otro sufri sin moti- 

bo. E POBERNAN EY BOBE' 
DAT A HASI NAN SABI. 

Bon ta pa unda nos ta bay ? 

Di mas peor ta ku un ku a bay 
Hulanda i bini bek haña pwesto ta 
sigi buska pa su mes i no ta trata 
i bringa, yuda esnan ku a bini des- 
pwes di dje. 

Anto ora por fin un departa- 
mento haña un hefe adek.wado i 
humano, un hefe tur afó, ata su 
personal ta nenga di kopera, ta 
cherché, hasi su bida imposibel. 

Pakiko ? 

Pasobra nan den nan ignoran- 
sya a kere ku ta nan lo a haña < 
pwesto ey pa gana mas plaka, nc 
pa sabidurya. TA KON ANTO 
NOS KYER BAY MANDA DEN 
NOS MES KAS SI AKI NA AN- 
TIYAS UN TA DISKRIMINA 
OTRO I TA FALTA DI RESPET 
PA KAPASIDAT DI UN OTRO. 

Ta kon nos lo hasi si gobyerno 
no kyer asepta ku awor aki tem- 
po a jega pa hasi uso di esnan ku 
a bay studya i ku ya tin añanan 
di eksperyensia, pero laga nos bi- 
sa tambe, tal ves un eksperyensia 
amargo, pasobra nan no a wordo 
adapta pa hasi uso di nan talento- 
nan na fabor di komunidat, no ai 
bo mes sako. 

Ta kon nos lo hasi ora un hefe 
ku ta plé sabi mester organisa u 


bon trabow i nunka e ta purba di 
siña ta kiko ta kiko i skucha bon 
conseho? Ta ki rumbo nos ta tu- 
mando? 

Si sigi asina anto aki poko añas 
mas hcnter Antiyas lo bai bira un 
dierentuin ku tur sorto di animal 
ku un ta bringa ku otro, kaminla 
a jega un fin na komprondemento 
humano. 

Pesey laga nos analisá nos mes 
kcmunidat bon. Laga nos kumin- 
sa asepta kauasidnt i fayonan di 
un otro. ,Esun ku a haña pwesto 
djies pa halsa su mes, pa compen- 
sá su komplehonan, laga e baha 
foi di e trono ey hopi lihé i duna 
otro ku por es lugar. 

Un otro ku si por juda nos lugá 
bai dilanti, hasyendo uso di pro- 
pyo talentonan i kapasidatnan ku 
awor aki ta bayendo perdi. Laga 
nos siña biba manera hende ku 
hende. RESPETA OTRO I FOR' 
MA UN UNIÓN, KUÇANDO AFOR 
TUR INTERES PERSONAL. Laga 
nos buska pa nos forma nos komu- 
nidat ariba un base sano i kon- 
struktivo, di tal manera ku tur por 
biba den pas i segun su kapasidat- 
nan. 


KIBRA OTRO 


Hopi hende tin myedo di papya 
tokante poko asuntonan impor- 
tante aki na Aruba i Antiyas. Nos 
no ta gusta ofende o hasi otro do- 
lo si no tin nodo. 

Nos ta prefera di bula pipa i no 
duna nos opinyon kara kara. 

NOS TIN MYEDO DI BISA 
KON I KIKO NOS TA PENSA 
TOKANUE DI OTRO. 



Ora e no tey anto si nos ta skupi 
tur nos odyo, nos disgusto i nos 
rabya ku nos tin ariba e hende ey. 
Pero ora esun hende ey ta papya 
ku nos AY MI DIOS DUSHI NOS 
TA PASA SUKU RONT DI NOS 
BOKA, NOS TA PAPYA DUSHI 
KU NE, NOS TA HASI MANERA 
MUNDO TA KUMINSA I KABA 
KU NOS HUNTU. 

Por syerto. 

Antiyano ta maestro den diplo- 
masya. Pero ta tristo ku nos ta 
usa e talento aki pa kibra nos mes 
pweblo, Kibra otro. 


SKWADRON HUBENIL 
(Teenage Squad) 


Skwadron Hubenil ta e pagina 
cu ta scribi tocante teeners nan aki 1 
na Aruba y opinion nan di tur 
hende chikito y grandi. Esaki ta 
e pagina cu tur teeners nan mes- 
ter lesa, pasombra e ta special p? 
nos teeners nan. Asina anto tee- 
ners nan keda pendiente pa lo si- 
giente cu a pasa den investigation 
hubenil. 

Por ehemplo nos tabata na e ru- 
nion di THE YOUNG PEOPLE 
(siman pasá) riba 9 di October. 
Na e runion aki hopi cos a Wordu 
papia y ta spera pa den futuro nan 
wordu realiza. 

Puntonan cu a wordu treci pa- 
dilanti ta lo sigiente : 

Elmar ta cobra pa enstala co- 
riente pa “The Young People” 
pakiko e no por copera cu e huben- 
tud, talvez e tin miedo pa perde 
placa anto, ta mizerable mes nan 

ta, nan tin cu corda cu nan tambe 
tabata young people un tempo, 
nan ta kibra asina nos corahe pa 
hasi algo pasombra asina nos no 
por steun ariba nan pa juda nos, 
esta laaf nan ta. 

Tambe “The Young People’’ tin 
pensá pa saca ficha pa asina no 
tin troble den e miembro nan. Por 
ehemplo e ficha ta sirbi pa talvez 
un di e Young People a hasi algo 
malo, anto e ta hañé dilanti di po- 
lis of algo por estilo anto e comi- 
té di The Young People ta sali pa 
defende e mucha ei y ta purba dre- 
cha su fout y tambe drecha e 
mucha ei, pero si e mucha ei no ta 
den The Young People anto e co- 
mete un falta mescos cu nos a spli- 
ca kaba anto e bestuur di The 
Young People no ta responde pe. 

P’esei e ficha ta bai ta sirbi den 
futuro. 

The Young People tin pensa, pa- 
sa cu e grupo aki rond di Aruba, 
loqual ta un bon idea di nan segun 
S. S. (SKWADRON HUBENIL). 

E grupo aki no ta un club of 
algo por estilo. e ta un organisa- 
sion, e ta manera un porta habri 
pa tur hende cu ta hoben y cu ta 
sinti nan mes hoben. 

Por ehemplo si nan organisa un 
happening anto a bini troble di un 
of otro motibo nan cu polis y ta 
contra ley etc. anto si, e grupo aki 
ta bira un circulo serado e ora si 
e ta bai consisti pa solamente pa 
miembro nan so, laga nos spera cu 
tur cos lo bai bon pa asina nos no 
tin mester di sera e grupo. 

Tanrne e grupo di The Young 
PEOPLE a bisa cu nan no tin na- 
da di aber cu politico. 

Tin podise hopi hende ta kere 
cu nos kier ta liber di tur cos, por 
ehemplo nos no mester di nada, 
nc~ ta hasi lcqv.e nos kier, contra 
ley etc. Tur e cosnan ei ta men- 
tira, ta berdad nos kier tin liber- 
tad, pero e libertad cu nos kier r.o 
ta solamente pa nos hubentuud 
pero pa tur hende aki y special 
Aruba, mihor bisá nos kier tini li- 
bertad personal loqual masha poco 
tin aki na Aruba. 

Nos opinion tocante e Young 
People aki nos ta hañe masha in- 
teresante pa nos hubentud, special 
aki na Aruba nos ta spera cu den 


futuro nan lo tini hopi exito. 
Y pa tene e Nomber di Aruba den 
un nivel halto den hubentud. Ha- 
ci Aruba tambe completamente 
hoben sin laga ningun hende afo. 

Skwadron Hubenil ta sigi inves- 
tiga keto bai. 

Agentenan ta Carlos y Ciro. 


TE KI DIA TRAHADORNAN 
DEN PAKUS, TA WARDA PA 
FORMA UN SINDIKATO ? 


E PREYS TA TRISTO 


Ya ta ananan largo nos ta ripa- 
ra lo sigyente: 

Ku den november i tin biaha 
hasta den oktober syerto komer- 
syantenan sa cuminza subi preys 
di nan produktonan. 

Pakiko ? Pakiko? Pakiko? 

Pasobra, entre otro. ku Pasku 
ta serkando. Tempo di Pasku hen- 
denan ta gusta cumpra hopi. 

Si nan subi e preysnan ultimo 
simannan e hendenan lo ripara mes 
ora. No, laga nos hisé poko poko 
di den november ya nan no ta ri- 
para. I e komersyante ta basha 
dyes plaka ariba e produkto aki. 
Binti sen ariba un otro produkto 
aya. 

Pakiko? Pakiko? Pakiko? 

Na otro tera komersyante tin ku 
avisa ku nan ta bay subi preys. 
Aki-nan nos ta asina kens ku nan 
ta hasi e kos di chambonnan aki 
ku nos. Ta tristo. Politikonan ta 
hasi meskos den nan ramo, ora ta 
tempo di elekshon. Pesey nos no 
ta mira diferensya entre politiko 
i komersyante. Pesey ora e pjliti- 
konan aki kambya di un dia pa 
otro i bira gobyerno nos no por 
spera ku nan komo gobyerno lo 
hasi algo kontra boluntat di nan 
kompinchinan e komersyante. 

Bosonan ripara esaki tambe 
den asunto di impwesto ariba ga- 
nashi di komersyantenan. Pe- ;a 
un rato ariba e nifikashon di im- 
pwesto progresivo. Ta bira tempo 
pa stop di laga nos mes hende 
gaña i lora nos pasobra nos ta 


PARIS RESTAURAM F 

PA 

PLATONAN DELISYOSO 
YAMA TEL : 1363 
WILHELMINASTR. 9 


kens den e ramo politiko i komer- 
syal. 

Ta di tur kaminda nos ta haña 
e golpi. E paisnan grandi ku nan 
fabrika i hotelnan etsetera ariba 
Antiyas ta hasi meskos. Tan ten 
ku nos no ta habri nos wowo mira 
kiko nan ta hasi, nan lo sigi ku e 

palabra aki.“SI BOSO T^ 

ASINA KENS NOS Sl NO TA 
HASI BOSO SABI, loko lo nos ta”. 
Pesey por fabor intelektwalnan ku 
por analisa kiko ta pasando. Ha- 
bri boso boka i yuda buska solu- 
shon. 

Ta pesey boso a nase o ta biba 
den pweblo aki.. Ra yuda ku loke 
boso a siña i no pa para hari dushi 
dushi kon aoo si ta mira e peliger 
i otronan no. 


“BLACK IS BEAUTIFUL” 


Bunitesa 

Ta parse ku ta un ley natural 
ku ora un kos nobo aparesé, hen- 
denan ta wordu spantá i té has- 
ta nan ta sinti nan mes ofendi. 

Spesyalmente despwés di siglo 
pasá na Europa, kaminda nan a 
kuminsá ku leynan di Estetisismo, 
es decir stipulashon di syerto re- 
gla dor di kwal nos por apresyá un 
obheto pa medyo di nos sentido- 
nan, spesyalmente nos bista. An- 
ke ku esaki ta parse straño, tóg 
ta un echo ku loke nos ta yama 
“smak”, ta un norma ku nos a 
alkansá dor di e formashon den 
nos ambyente. 

Nos por ripará esaki, por ehem- 
pel- den e sitwashon di e negronan. 
Komo e promé tóp estétiko a 

PA SEMPER BO POR SER REKORDA, SORPRESA BO 
AMIGONAN Y MUSTRANAN BO MIHó DESEO KU UN 
NECHI BUKÉT DIFLOR DI : 

BERTHA'S Flowershop 

MAINSTREET 26 — SAN NICOLAS 
TEL. 5544 — (NA KAS 5524) 


wórdu alkansá den tempo byew na 
Gresya, nos a keda ku e idea ku e 
“Venus di Milo’’ tabata e berdade- 
ro mwestra di bunitesa. 

Un persona ku no tin paresido 
estetiko di Venus di Milo” más o 
menos ta wordu designá “mahos”. 
(Den historya di Kristyanismo 
nos por ripará esaki kia Kia, ora 
nos mira pláchinan ku ta represen- 
tá Hesukristo óf su mama. Nos tur 
sa ku nan tabatá hende hudiw, sin 
embargo riba e pláchinan, nan na- 
nishi ta nanishi stret, nanishi 
gryego, pasobra esaki ta “buni- 
ta”, i Hesukristo i su mama no por 
representá blankunan, si nan no 
tin nanishi di hende blanku, es de- 
sir di rasa europeo). 

Yu Kla 

E negronan, además di nan si- 
twashon sosyal baho, tabatá hopi 
lew fo’i parse e Venus. Nan doño- 
nan, al kontraryo. tabatá di rasa 
blanku (manera Venus) i tabatá 
na un posishon sosyal muchu mas 
haltu. Esaki a pone ku e blanku- 
nan a keda inkulká e negronan ku 
nan ta inferyor i ku nan ta ma- 
hos. Den kurso di tempo e negro 
a bin ta akseptá esaki, i sempier 
a trata di imitá su amo blanku 

Kiko tabatá e resultado? 

Ku e negronan a pérdé nan rés- 
pét propyo i amor pa nan rasa. 

Nos sa ku por ehempel na Kur- 
sow e katibonan muhé tabatá bay 
kama ku nan doñonan hudiw i ma- 
kamba pa asina nan yu por bira 
mas “klá” ku nan mes i pa asina 
nan por haya chéns di wordu mi- 
rá ku mihó wowo dor di e doño- 
nan i pa nan wordu aksepta mas 
fásilmente. Esaki a trece di su 
parti un rivalidat enorme entre 
esun negro “blanku” (miksto) i 
esun negro “pretu” (puro), komo 
ku esun mas “kla” a haya chéns 
di aserka bida sosyal riba e isla 
myentras ku su ruman “pretu” no 
por a lós e kadenanan di su skla- 
vitut. 

E rivalidat, i ku n’é e diskrimi- 
nashon a kuminsá na e islanan di 
Karibe fo’i 150 aña pasá i te na e 
dia dj’awe no por a wordu vensi 
dor di un pensamento rasonabel. 


Kara 

Además, dia ku na Merka e ne- 

gronan a kuminsá ta hasi uso di 
medyonan kimiko i kosmétiko pa 
drecha “tipo”, nan a kaba di ko- 
meté un krimen ku nan mes, ko- 
mo ku e ora ey nan a demostrá 
esaktamente lo ku blankunan a 
bin ta kere di hopi témpo pasá: ku 
e negronan ta inferyor na nan. 

Pakiko ? 

Pasobra ku e ora ey nan a pen- 
sa di yega na parse un hende 
blanku den su koló i den su kabey. 

Sin embargo nan a lubidá ku un 
negro (dor di resultadonan étni- 
ko-biolóhiko) tin hopi otro kos ku 
ta keda hasi’.. un negro. 

Pensa solamente riba su lepnan, 
su nanishi, formashon di su kabes 
i di su kurpa, su manera di kana 
i di balya (kisas esaki ta parti di 
formashon tambe), en fin tantu 
kos ku ta hasi’é diferente di un 
blanku, óf di un chinés óf di un 
indjan. 

Nan a lubidá tambe, ku e dife- 
rensyanan aki ta diferensyanan 
natural, i ku bo por enter un pal’i 
kwihi ku un taki di tamaréyn, pe- 
ro tóg ta un pal’i kwihi é ta keda, 
ánke na un banda tin un taki di 
tamaréyn ta krese. 

Sklavitut 

Bon, aki na Antiyas e negronan 
no a keda atrás i manera ta nan 
kustumber, nan a imitá e mal ma- 
neranan aki dje negronan merika- 
no. 

Pesey tin hopi negro na Aruba ta 
kana ku kabey néchi saká fo’i 
krul, i koló un tiki mas klá ku nan 


rumannan, pasobra nan a usa tur 
sorto di kosmétika. 

Nan ta bati nan pecho, manera 
ku ta doño di mundu nan ta, pe- 
ro nan no ta pensa ku ta nét mas 
pober nan mentalidat ta parse e 
otronan. 

Spesyalmente e muhénan ta ha- 
si payaso di nan mes, butando pe- 
luka di “kabey bon” riba nan ka- 
bes. 

Ta kiko ta hasi kabey ku no ta 
krul kabey “bon”? ? 

Pasobra ku un peña fini bo por 
peñ’é mihó? Ta ken a bisa ku un 
peña fini ta un norma estétiko pa 
haya sa si un kos ta bon óf no? 

E negronan no ta komprendé ku 
esakinan ta ideanan ku a lamta 
den sosyedatnaln esklavisadó ’ ? ? 
Akasu un pia di un r.cgro no ta 
bon ? Of su man ? Nos tur a haya 
ncs partinan di kurpa ku syerto 
funshon, segun e klima ku nos a 
biba óf ta biba ’den. Un hende 
blanku ta di otro koló i su kurpa 
ta formá di otro manera ku un 
hende pretu óf chines, pasobra nan 
a lanta den un klima kompleta- 
mente diferente ku e negro óf e 
chinés. 

Kambyo 

Nos ta kontento ku den ultimo 
añanan tin hopi negro ku a bin 
komprondé ku nan sitwashon mes- 
ter ta otro, i ku pa un integrpshon 
nan mestér demonstrá di ta respe- 
tá nan mes i di ta orguyoso di nan 
koló. 

Esaki no ké men, naturalmente, 
ku nos lo ke diskriminá ku e blan- 
kunan. A1 kontraryo. Nos ke de- 
mostrá nan ku nan idea semper 

tabata absurdo, i ku nos tin e mes 
un balor ku nan i e mes un dere- 
chonan. 

Pesey tur e negronan na Aruba 
i na Kursow i tur kaminda, mestér 
stop ku nan makakeria. 

Stop strikamentu di kabey, stop 
ku usamentu di krema pa kutis, 
stóp ku bistimentu di peluka. 

Bo mestér ta bo mes! ! 

I si bo ta grita ku “black is 
beautiful”, ku bo ta “negro i or- 
guyoso” i ku no tin nada ku ta 
surpasá “soul-'-music|”, anto bo 
mester presentabo den caya i tur 
kaminda, manera bo ta, natural, i 
no artifisyal. 

Bo ta un ser humano i bo ta 
forma parti di un sosyedat ku 
mestér di bo. 

Mustra e sosyedat ey ku bo ta 
dispwesto na yud’é, pa dreché, pa 
hib’é dilanti, kuminsando ku bo 
mes. Ta asina so lo bo por yega na 
demostrá bo balor. I bo tin un 
gran balor ! ! ! 


REAKSHON 


Apresiable redactor, 

Primeramente mi ta desea bo- 
so hopi exito cu “Feneta” y cu e 
lo hinka hopi hende lanta for di 
sonjo. Sin duda nos comunidad 
ta falta hopi articulonan educati- 
vo y tambe articulonan riba tereno 
social den papiamento. 

Tambe mi ta spera cu bosonan 
lo no scirbi kritika destructivo so- 
lamente, sino kritika constructivo 
y positivo tambe. 

Den e articulo aki mi ta laga 
un combersacion chikito sigi di un 
alumno di eerste klas cu nunca no 
a bai kleuterschool; el a jega cas 
merdia; prome dia di school. 

Bon dia mamai, ma jega. 

Bon dia mi yiu, con a bai na 
school awe, kiko bo a sinja caba? 

Ai mamai, asina hopi gana mi 
tabatin pa bai school, asina poco 
gana mi tin pa bai awor. 

Pero pakiko anto mi yiu ? 

Wel, ora cu nos tur ta sinta 
den klas y lesnan a cuminzá, e 
meheer ei a cuminza papia un len- 
ga manera chines cu nos. Mi no 
por a comprende nada. Dos biaha 
el a bisa mi “siet-op, siet-op”; ma 


TE KI DIA TRAHADORNAN 
DEN PAKUS, TA WARDA PA 
FORMA UN SINDIKATO ? 


spanta pasobra mi no sa kiko ta 
“siet-op”. 

Wel mi jiu, pakiko bo no a bisa 
meneer cu bo no ta comprende ki- 
ko e ta bisa. 

Si, mi por bisele, pcro mi no por 
papia chines. 

Esaki ta un eombersacion cu 
nos por a tende varios anjanan pa- 
sá, pero awor mas y mas maestro- 
nan antiyano ta tuma e tarea difi- 
cil di eerste klas aki. 

Laga mi splika poco uificultad 
cu un maestro di eerste klas ta 
hanjele confronta cu ne. 

Laga nos mira pro ehempel “re- 
kenen”. 

Di prome bo tin cu bai sinja e 
muchanan conta di un te diez, sin- 
ja scirbi e cifranan, despues mun- 
stra nan balor di cada cifra, es de- 
cir e alumno mester hania un idea 
abstracto di e cifra y combina e 
simbolo aki (por ehempel 5) cu e 
cantidad di 5. 

Hopi biaha un mucha chikito ta 
conta di één te tien for di cabez, 
pero ora bo pone un cantidad di 
ocho kiniki su dilanti e no sabi 
ta cuanto pasobra e no tin un idea 
abstracto di e cifranan. 

Despues di siña tur e cosnan aki 
cu ta sumamente dificil pa e alum- 
no comprende, e mester bai mani- 
pula cu e cifranan, esta adicion, 
substrakshon, multiplicacion y di- 
viscion. Esaki ta loke ta concerni 
rekenen so, pa e otro vaknan lo mi 
no duna splikacion pasobra ta ca- 
si mescos. 

Casi tur antiyano cu ta duna les 
den eerste klas ta pensa riba su 
mes: 

“Mester bim un cambio den e 
sistema escolar aki di lager school”. 
Pero pensando bon e maestronan 
aki ta ripará cu un cambio asina 
lo turna hopi tempo pa prepará y 
tambe lo tin consecuencianan fi- 
nanciera hopi grandi pa e school- 
nan. Pero informando aki y aja mi 
a ripara cu ja eaba tin un sistema 
pa schoolnan preliminar na papia- 
mento, pero ningun school no ta 
usele ainda. 


KORE SIGUR 
KORE DEN E AUTO 
REVOLUSHONARYO 

KORE DEN UN 

SABANA BLANCOE 35 
TEL.: 3055 



Pa mas hopi school no por per- 
miti nan mes pa adapta un siste- 
ma completamente nobo, como cu 
financieramente lo no ta posibel. 
Akinan mester di ajudo di instan- 
cianan mas halto den gobierno. 

Tambe di banda di nos maestro- 
nan mi ta pidi tur pa munstra nan 
interes y manda nan idea y kriti- 
kanan aden, di otro lectornan tam- 
be ta bon bini. 

Manera Hubert Booi, un traha- 
dor duro pa nos cultura a bisa: 
“Tempo di papia a pasa, awor ta 
tempo di actua.” 

(ta sigi) C. BLOM. 


REAKSHON 


E Feneta Tawata Stompi 

Ku feneta tawata stompi ta pa- 
sobra el a hera su meta den e ar- 
tikoelo “Nos hubentud mester mas 
etc.” 

ku ami personalmente ta hanja 
ta di gran importancia i gran in- 
teres resp. pa nos hubentud i nos 
obreronan. Comerciantenan, go- 
bierno es decir henter e sistema cu 
ta eksisti aktwalmente no por ha- 
si bon pa nos hubentud. 

Pakiko ? 

E olikarkisnan mensiona aki 
riba ta egoista, oportunista, ko- 
roepto, i kapitalista i anti-social. 

Ta nan ta e kawsa cu nos ko- 
moenidat ta frusta y ku e sitoewa- 
shon tan deplorabel. 

E hubentud no mester bira un 
“spiegelbeeld” di e bjewnan. Nan 
mester worde transforma den un 

hende nobo ku ta anti-oportoenis- 
mo, anti-kapitalismo, anti-imperia- 
Jismo, anti-kolonialismo i anti-ra- 
cismo 

Nos mester indoktrina nan e 
ideologia socialismo, riba tereno 
politico mundial, spierta nan i sin- 
ja nan lo kwal ta pasando na Sur- 
Amerika, Biafra, Vietnam, Cuba 
i mas parti den mundo mescos cu 
Antiya, cual lugarnan ta bow do- 
minio di e imperialista-kolonialis- 
tanan. Mester tene teach-in pa 
nan, diskushon, edukashon sek- 
sual, pero no “un serenata” orga- 
nisa pa Hermandad dilanti di ofici- 
na di gobiemo, lo cual tawata mas 
un indoctrinashon door i un propa- 
ganda pa Hermandad i e kapitalis- 
tanan na lugar di algo constructi- 
vo y edukativo pa e hubentud. 

Mester sinja e jovennan con pa 
combati i kibra ku e sistema co- 
rupto aki, pa nan no goeli nada 
manda bow, protesta i demonstra 
çontra tur e injusticianan ku ta 
sosode den nos komoenidat. 

Si algo, por ejempel un monu- 
mento, no tin balor pa nos huben- 
tud i nan kier ekspresa esaki door 
di pone un sombre riba su cabes 
ta algo sano, un protesta contra e 
sintimento di e bjewnan y un de- 
monstrashon contra e kolonisa- 
shon mental (Henter e “happen- 
ing aki a sosode onbewust, tawata 
ekspreshon di nan onderbewust- 
zijn) (Voer voor psychologen, an- 
ti kolonialistische psychologen.) 

Si nos kier bay den ofensivo 
contra e systema actual y e pue- 
blo e massa no ta prepara nos lo 
ta aventureronan. 

JEF. 


REAKSHON 


Skandal Den Ekonomia Antiyano 
(3) 

AUTOMAUISASHON I IM- 
FUESTO DI INDUSTRIANAN 
PETROLERO. 

Ta sigur ku Gobyerno Antiyano 
lo por a airigi e automatisashon y 
e consekwensianan (30 di mei) 
den un miho rumbo si e impuesto 
di entrada di e companyanan aki 
tabata mas halto! 


Enkwanto esaki mi opinion ta: 

Ku nunka e industrianan tabata 
kier coopera ku Gobyerno Antiya- 
no! 

Segun mi pensar y saber ta un 
eskandalo mundyal, ku refineria- 
nan ku ta na topi den Merkado 
Mundyal di refinashon, ta paga 
apenas 1% di impuesto di nan en- 
trada pa aña, mientras ku indus' 
trianan ku establece nan mes ak- 
tualmente den Antiyas, despues di 
diez aña tin di paga 3% di impues- 
to pa aña. si nan entrada ta mas 
cu F. 100.000.—, loke ainda ta ho- 
pi abao, pasobra un tata di famia 
mes cu un entrada di F. 400.— pa 
luna ta paga kaba 3% na impues- 
to di su entrada pa aña. 

Aki nos systema di impuesto ta 
falla burdugamente, pasobra un 
tata d famia su nek ta wordu bu- 
la y un empresa grandi y poderoso 
ta wordu proteha ! 

Den Encyclopedia Antiyano mi 
pnr a analisa eo sigiente asunto- 
nan: 

Industria Petrolera, Lago y 
Shell. 

Tin algun table ku ta indika e 
kontribushon di e refinerianan na 
nos entrada Nashonal. 

E tablanan a wordu tuma for 
di e oficina estadistika Antiyano: 

Kalkulashon Nashonal di An- 
tiyas Neerlandés. 

Na aña 1957 e refinerianan ta- 
bata paga 119 millon florin pa aña 
na e trahadornan. 

Diez aña despues na 1967 e mes 
dos refinerianan ta paga solamen- 
te 63 millon pa aña. 

E descenso den e pago di traha- 
dornan (50%) ta hopi riparable y 
komprendible. 


Ta facilmente pa declara pakiko 
den diez aña esaki a baja tanto 
asina. 

Na aña 1957 tabatin 16049 tra- 
hador den industria petrolera, y 
actualmente tin mas o menos 5000 
trahador. Aki dos aña ta sola- 
mente 12% di loke tabata traha 
na aña 1957 na Lago y Shell hun- 
to. 

E refinerianan aki mester a au- 
tomatisa y lo kéda hasi esey pa 
por keda conkuri ariba Merkado 
internashonal di Petroleo. 

Mi ta haña e punta di bista aki 
den comercio petrolero masja lo- 
gico. 

Ta un politiko chambon y bes- 
tia so por declara: Ku e lluvia di 
retiro (lay-off) den industria pe- 
trolera ta debi na e asento di im- 
puesto ariba e balor di exporta- 
shon y soportando hopi amenaza 
y chambonada e gobyerno Antya- 
no algun aña atras a logra halza 
esaki te 1% y aki algun luna mi 
ta spera di mira esaki 5%. 

Futuro ministro- y miembronan 
di “Staten” aki tin un tarea pa 
tur por sera cabez hunto y traha 
na bienestar di pueblo Antiyano, 
si bosonan no kier mira nos ekono- 
mia basha abao den poco tempo. 

Y kende pueblo Antiyano lo cul- 
pa ? 

Esnan ku no por lubida politika 
partidaria y rencor personal pa 
por traha hunto pa un causa se- 
rio manera esaki y tambe no lubi- 
da ku henter e moveshon obrerll 
latino Americano ta para tras di 
un causa manera esaki. 

SEVERINO POURRIER 

PARTI DI UN KARTA PA 
HULANDA 


. E posisñon sosyal ai un mu- 

hé ta masha abow akinan, i kos 
a bira mané un sirkulo visyoso. 

Un homber ta mira un muhé 
komo inferyor i un muhé ta sin- 
ti su mes inferyor na un homber, 
pasobra esaki ta hany’é inferyor. 
Asina, tanto e homber komo e 
muhé ta keda resigná den e teri- 
bel mal sosyal aki. Nos por ripará 
awor aki ku tin un kambyo ta ku- 
minsando, pero esaki ta desaroyá 
masha poko poko. 

Loke ku a forma su mes den 
kurso di tempo, no por wordu kam- 
byá den un solo dia. 

Na skol por ehempel mi por ri- 
pará ku e mucha muhénan ta sin- 
ti nan mes igwal na mucha hom- 
bernan, i ta purba di tur manera 
pa nan tin mes derechonan ku mu- 
cha hombernan, i nos ta un di es- 
nan ku ta propagá esaki, di tal ma- 
nera ku nos por yega poko poko na 
un sosyedat sano, pero e difikultat 
ta, ku hopi di e muchanan aki ta 
yega cas fo’i skol, nan ta bolbe kay 
den e sitwashón feudal ku nan 
mayornan ta biba ’dén. 

Es decir, kaminaa nan ta mira 
ku ta nan tata so tin tur kos di bi- 
sa, i kaminda nan ta duna un ru- 
man homber mas derecho ku un ru- 
man muhé. Esaki ta pone, ku na 
un dado momento, e muchanan no 
sa ta kiko ta korekto: lo ku nan 
mener ta bisa nan na skol, óf lo ku 
nan ta mira ta pasa entre nan 
mayornan! 

Henter nos redakshon tambe ta 
propagá esaki, pero di tur banda 
bo ta haya hopi kontraatake ko- 
mo ku aki na Aruba tin un nasho- 
nalismo masha grandi ta reyna i 
nan no ké aseptá komo Rubyano, 
e personanan, ku a nase tor di e 
isla, óf ku tin mayornan dj’afo. 

Esaki ta un ko’i loko natural- 
mente, pero mayoria di nos redak- 
shon ta sorto di hende asina. i ta 
p’esey nan no ta aseptá nos. 

Pero ki ora ku bo puntra uu di 
e Arubyanonan “puro” pa é hasi 
algo, e ta bira bisabo ku no ta su 
asunto, si tin otro hende ta muri 
di hamber na e isla, óf ku un mu- 
cha muhé den tyenda ta haya sola- 


mente Fl. 120 pa luna. E. n’ tin 
nada ke ber ku esey. E ta Arubya- 
no ! ! I e t a cobarde tambe ! 
Pasobra e gran mayoria di e mu- 
cha muhénan ku ta traha na tyen- 
da, ta Arubyano tambe. I masha 
hopi di nan ta biba fo’i Playa tam- 
be, asina ta ku nan tin di paga mas 
di un kwarto di nan salaryo pa 
transportashon. 

Figurabo ! - 

Kon un hende asina por biba ku 
90 florin pa luna ? ? 

Un bon kuminda ta sali bo un 
dos florin. I e mestér bisti tambe. 
Anto korda si é tin (pa grasya of 
más pa desgrasya) un, dos óf más 
yu dj’afó. Anto si tur kos a fre- 
ga ! ! 

E sitwashonnan aki ta masha 
absurdo, espesyal si nos pensa ku 
ya ta 5 luna pasá ku tabatin un 
30 di mey na Kursow. P’esey mi 
ta pensa (manera tin hopi otro ta 
pensa) ku primordyalmente nos 
Gobyerno nobo mester pone tur 
man na obra pa kambya e sitwa- 
shon sosyal. 

Mas difisil pa komprondé ta e 
echo ku mayoria di e intelekto aki 
na Aruba ta wordu formá dor di 
‘ stranheronan”. I ta nét e “stran- 
heronan” ey ké traha duro pa pro- 
greso di e isla. 

Pero esaki e hendenan aki no 
ké komprendé ni mira. 

Nan ta wordu fasciná dor di e 
idea di ta “puramente arubyano”. 
meskos ku Hitler i e Alemannan a 
wordu fasiná dor di e idea di “e 
Superman aryo”, kwal a hasi ku 
miyones di hudiw, gitano i otrr 
hendenan a wordu asesiná, óf ma- 
tá den kamber di gas. 

(Pa esnan ku no sa, nos ké bisa 
cu “ARYONAN” tabatá e promé 
rasa di hende blanku ku a biba na 
Europa. Na Alemanya nan a lan- 
ta den e añanan 1930 — 40 ku e 
idea ku nan ta e berdadero desen- 
dyentenan di e “Aryonan” i ku 
nan tabatá superyor na tur otro 
rasa. 

Di eynan e nomber “e Superman 
aryo”. ku nan tabatá adorá.) 

Nos ta wordu konfronta ku pro- 
blemanan masha difisil pa futuro. 

E kaminda di bida ta largu; pa 
nos esaki ta djis kuminsamento, 
pero nos lo alkansa nos obheto. 


na lew. 

Dyos sa ta kwanto 30 di mey 
mas lo bin, promé ku nos yega asi- 

Pasobra, manera un señora me- 
rikano pretu a bisa den un entre- 
vista: “E hendenan aki ta asina 
bestya, ku ta solamente ku vyolen- 
sya nos lo por alkansá nos fin den 
e lucha sosyal. 

Kiko ku esaki ké ta!” Ami ta 
keda puntra mi mes, ta pakiko 
esaki ta sigi biba den kurason di e 
hende aki. Ta un kompleho di in- 
feryoridat, ta valursmento, ta 
simplemente rasismo ? Mi no sa! 

Por ta masha bon ta un kom- 
pleho di tur e komplehonan aki, 
lokwal ta hasi’é mas kompliká. 
En todo kaso ta bira tempo pa nos 
buska orihen di esaki, pa despwés 
nos por konfrontá e konsekwen" 
shanan. 

Ku “nos” mi ké men naturalmen- 
te tur Arubyano, pui’o óf bastar- 
do. 


Laga mi disidi di biba 
manera ami kyer biba 
Laga mi muri 
manera mi kyer muri 
Laga mi ta rebelde 
manera ami kyer ta rebelde 
Abo kyer ta enkadena ? 

Bo kwenta ! 

Abo kyer sosyego ? 

Chupa e resto ! 


TE KI DIA TRAHADORNAN 
DEN PAKUS, TA WARDA PA 
FORMA UN SINDIKATO ? 














